****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/06

URBROJ: 2182-18-03/1-25-9

Murter, 24. listopada 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) načelnik Općine Murter-Kornati donosi

**ZAKLJUČAK**

Utvrđuje se prijedlog Odluke o uvođenju Riznice Općine Murter-Kornati i Objedinjene glavne knjige proračuna te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Načelnik

Šime Ježina, dipl.oec.

Na temelju članka 50. st.2. Zakona o proračunu („Narodne novine“, broj 144/21) i članka 29. Statuta Općine Murter-Kornati (Službeni glasnik Općine Murter-Kornati broj 2/21, 10/25), Općinsko vijeće Općine Murter-Kornati na \_\_ sjednici od \_\_\_\_\_\_\_\_ donosi

**ODLUKU**

**o uvođenju Riznice Općine Murter-Kornati i Objedinjene glavne knjige proračuna**

**Članak 1.**

Ovom Odlukom uvodi se sustav rizničnog poslovanja na razini proračuna i proračunskih korisnika Općine Murter-Kornati (u daljnjem tekstu: proračunski korisnici) i Objedinjene glavne knjige proračuna, koji se temelji na jedinstvenom računovodstveno-informatičkom sustavu, s ciljem stvaranja pretpostavki za učinkovito upravljanje ukupnim proračunskim sredstvima i obavljanja poslovanja preko jedinstvenog računa Riznice Općine Murter-Kornati (u daljnjem tekstu: Riznica).

**Članak 2.**

Riznica je cjelovit sustav u kojem se u skladu s Zakonom o proračunu, ovom Odlukom i drugim propisima, obavljaju poslovi koji se odnose na pripremu, izvršenje i konsolidaciju Proračuna Općine Murter-Kornati i financijskih planova proračunskih korisnika, proračunsko računovodstvo i računovodstvo proračunskih korisnika te upravljanje platnim prometom Proračuna.

Jedinstvenom aplikacijom i bazom podataka osigurava se objedinjavanje svih poslova i transakcija u informacijskom i upravljačkom smislu.

Glavna knjiga proračuna u sastavu objedinjene glavne knjige proračuna sadrži evidencije transakcija na imovini, obvezama, vlastitim izvorima, prihodima, rashodima, primicima i izdacima proračuna evidentiranih po modificiranom načelu nastanka događaja.

Glavna knjiga proračunskih korisnika u sastavu Objedinjene glavne knjige proračuna sadrži minimalno evidencije transakcije u vezi rashoda i obveza, izdataka i primitaka, potraživanja iz nadležnog proračuna za uplaćena sredstva na jedinstveni račun proračuna te prihode proračunskih korisnika za financiranje redovne djelatnosti evidentiranih po modificiranom načelu nastanka događaja.

**Članak 3.**

Poslovanje u Riznici obavljat će se na način da se svi prihodi proračuna i proračunskih korisnika uplaćuju na jedinstveni račun Riznice i sva plaćanja izvršavaju s tog računa, a računi proračunskih korisnika se zatvaraju.

U proračunu Općine Murter-Kornati iskazivat će se i evidentirati vlastiti i namjenski prihodi proračunskih korisnika i rashodi proračunskih korisnika koji se financiraju iz tih prihoda.

**Članak 4.**

Računovodstveno-informatički sustav Riznice je sustav za ukupan proces upravljanja proračunom: priprema proračuna, izvršenje i konsolidacija proračuna, vođenje glavne knjige i

svih zakonom propisanih pomoćnih knjiga Općine Murter-Kornati i njenih proračunskih korisnika uz zadržavanje pravne osobnosti.

**Članak 5.**

Proračunski korisnici Općine Murter-Kornati su:

* Narodna knjižnica i čitaonica Murter

**Članak 6.**

Proračunski korisnici obvezni su i nadalje voditi svoje poslovne knjige propisane zakonima koji uređuju područje proračunskog računovodstva i iz istih predavati zakonom propisana financijska izvješća.

**Članak 7.**

Proračunski korisnici iz članka 5. ove Odluke obvezni su zatvoriti žiro račun na dan 31. prosinca 2025. godine, a sredstva koja se nalaze na njihovim računima obvezni su uplatiti u Proračun Općine Murter-Kornati. Planirani rok uvođenja potpunog sustava Riznice je 1. siječnja 2026. godine.

**Članak 8.**

Ova Odluka stupa na snagu osmog dana od dana objave u „Službenom glasniku Općine Murter-Kornati“.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Skračić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o proračunu 50. st.2. Zakona o proračunu („Narodne novine“, broj 144/21)

Računi za izvršavanje državnog proračuna i proračuna jedinica lokalne i područne (regionalne) samouprave

Članak 50.

(1) Državni proračun ima jedinstveni račun državnog proračuna koji se otvara i vodi u Hrvatskoj narodnoj banci, a na kojem se ostvaruju svi priljevi i izvršavaju svi odljevi proračuna i proračunskih korisnika državnog proračuna.

**(2) Jedinica lokalne i područne (regionalne) samouprave ima jedinstveni račun proračuna koji se otvara i vodi u kreditnoj instituciji, a na kojem se ostvaruju svi priljevi i izvršavaju svi odljevi proračuna i proračunskih korisnika jedinice lokalne i područne (regionalne) samouprave.**

(3) Iznimno od stavaka 1. i 2. ovoga članka, za provedbu specifičnih transakcija proračuna i proračunskih korisnika može se otvoriti račun, uz prethodnu suglasnost ministra financija odnosno načelnika, gradonačelnika, župana.

(4) Zakonom o izvršavanju državnog proračuna odnosno odlukom o izvršavanju proračuna jedinice lokalne i područne (regionalne) samouprave mogu se iznimno za proračunske korisnike propisati izuzeća od stavaka 1. i 2. ovoga članka.

Navedenim zakonskim odredbama utvrđen je obvezujući okvir ustrojavanja jedinstvenog računa odnosno riznice gdje se planiraju i izvršavaju javni prihodi/ primici i rashodi/ izdaci planirani u proračunu Općine, a koja obuhvaća i proračunske korisnike.

Pravilnikom o proračunskom računovodstvu i računskom planu (NN 158/2023 i 154/2024 ) koji se primjenjuje od 01.01.2025.), između ostalog, propisano je i slijedeće:

*Članak 234.*

*(1) Proračuni čiji proračunski korisnici u trenutku stupanja na snagu ovoga Pravilnika posluju preko jedinstvenog računa proračuna, obvezni su uspostaviti Objedinjenu glavnu knjigu proračuna do 1. siječnja 2025.*

*(2) Proračuni čiji proračunski korisnici u trenutku stupanja na snagu ovoga Pravilnika ne posluju preko*

*jedinstvenog računa proračuna već preko vlastitih računa u poslovnim bankama, obvezni su uspostaviti*

*Objedinjenu glavnu knjigu proračuna do 1. siječnja 2026.*

S obzirom da Općina u trenutku stupanja na snagu Pravilnika ne posluje preko jedinstvenog računa, u obvezi je uspostaviti Objedinjenu glavnu knjigu proračuna do 1. siječnja 2026. godine. Obaveza uvođenja Objedinjene glavne knjige ne isključuje Glavnu knjigu proračuna i proračunskog korisnika već u svom sastavu sadrži Glavnu knjigu odnosno proračun i proračunski korisnik vodi evidencije svih transakcija na imovini, obvezama, vlastitim izvorima, rashodima i izdacima, primicima i prihodima po modificiranom načelu nastanka događaja. Financijski izvještaji proračuna se sastavljaju na temelju podataka iz Glavne knjige proračuna, dok se financijski izvještaji proračunskih korisnika sastavljaju na temelju podataka iz Glavne knjige proračunskog korisnika koja se vodi kod proračunskog korisnika.