****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/06

URBROJ: 2182-18-03/1-25-10

Murter, 24. listopada 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) načelnik Općine Murter-Kornati donosi

**ZAKLJUČAK**

Utvrđuje se prijedlog Odluke o izmjenama i dopunama Odluke o socijalnoj skrbi i drugim potporama Općine Murter-Kornati te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Načelnik

Šime Ježina, dipl.oec.

Na temelju članka 17. stavak 1. i članka 289. Zakona o socijalnoj skrbi („Narodne novine“, broj 18/22, 46/22, 119/22, 71/23, 61/25) i članka 29. Statuta Općine Murter-Kornati („Službeni glasnik Općine Murter-Kornati“, br. 2/21, 10/25) Općinsko vijeće Općine Murter-Kornati na \_\_\_ sjednici od \_\_\_\_\_\_\_\_\_\_\_\_ godine, donosi

**ODLUKU**

**o izmjenama i dopunama**

**Odluke o socijalnoj skrbi i drugim potporama Općine Murter-Kornati**

**Članak 1.**

U Odluci o socijalnoj skrbi i drugim potporama Općine Murter-Kornati („Službeni glasnik Općine Murter-Kornati“ br. 12/23.) u članku 9. stavku 1. dodaje se točka 13. koja glasi: „Novčana pomoć za roditelje čija djeca nisu ostvarila upis u programe predškolskog odgoja i obrazovanja zbog manjka kapaciteta“.

**Članak 2.**

U članku 19. stavku 1. iznos od „995,42 €“ zamjenjuje se iznosom od „1.000,00 €“.

**Članak 3.**

U članku 21. stavku 2. iznos od „132,72 eura“ zamjenjuje se iznosom od „150,00 €“.

**Članak 4.**

U članku 23. stavku 2. iznos od „663,16 eura“ zamjenjuje se iznosom od „700,00 €“.

**Članak 5.**

Iza članka 29. dodaje se članak 29.a koji glasi:

„Pravo na novčanu naknadu ostvaruju roditelji čija djeca nisu ostvarila upis u programe predškolskog odgoja i obrazovanja na području Općine Murter-Kornati i Općine Tisno, zbog manjka kapaciteta, uz uvjet da:

- dijete ima prebivalište na području Općine Murter-Kornati

- da barem jedan od roditelja/posvojitelja ima prebivalište na području Općine Murter-Kornati

- da su oba roditelja/posvojitelja zaposlena ili je jedan roditelj/posvojitelj zaposlen, a drugi ima status redovnog studenta ili oba roditelja/posvojitelja imaju status redovnih studenata,

- da je dijete navršilo najmanje jednu godinu života.

Svi uvjeti moraju biti ispunjeni kumulativno.

**Uz zahtjev za** ostvarivanje prava na novčanu naknadu potrebno je priložiti:

- dokaz o prebivalištu roditelja (potvrda MUP-a o prebivalištu ili preslika važeće osobne iskaznice ili elektronički zapis o prebivalištu)

- dokaz o prebivalištu djeteta (potvrda MUP-a o prebivalištu ili preslika važeće osobne iskaznice ili elektronički zapis o prebivalištu)

- elektronički zapis o radno-pravnom statusu roditelja/posvojitelja ili potvrda fakulteta o statusu redovnog studenta ukoliko je roditelj/posvojitelj student

- dokaz da dijete nije ostvarilo upis u dječji vrtić na području Općine Murter-Kornati i Općine Tisno za određenu pedagošku godinu

- rodni list ili izvadak iz matice rođenih za dijete.

Visina novčane naknade iznosi 200,00 eura mjesečno po neupisanom djetetu. Ukoliko roditelji imaju više djece koja ispunjavaju uvjete za ostvarivanje prava iz stavka 1. ovog članka sva djeca mogu ostvarivati pravo.

Zahtjev za ostvarivanjem prava na naknadu moguće je podnijeti bilo kada tijekom pedagoške godine. Utvrđivanje prava započinje danom podnošenja urednog zahtjeva.

Odobrena sredstva dodjeljivat će se temeljem Zaključka kojeg izdaje Jedinstveni upravni odjel Općine Murter-Kornati.

Podnositelj zahtjeva dužan je prijaviti Jedinstvenom upravnom odjelu Općine Murter-Kornati svaku promjenu činjenica koje utječu na ostvarivanje prava iz članka 1. ove Odluke u roku od 8 dana od nastale promjene.

Danom korištenja usluga dječjeg vrtića prestaje pravo na isplatu novčane naknade.“

**Članak 6.**

Izmjene i dopune ove Odluke stupaju na snagu prvog dana od dana objave u „Službenom glasniku Općine Murter-Kornati“.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Skračić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o socijalnoj skrbi

Dana 29.7., 2.9. i 16.10. 2025. godine u pisarnici Općine zaprimljeni su zahtjevi za financijskom potporom roditelja djece koja nisu primljena u jaslički program zbog nedostatka kapaciteta u pedagoškoj godini 2025/2026. godine. Roditelji su primorani tražiti alternativna rješenja – poput privatnih jaslica, angažiranja dadilja i sl. što iziskuje znatne dodatne troškove i predstavlja značajan financijski teret. Osim navedenog zaokružuju se iznosi za potpore za novorođeno dijete, potpore za brak, potpore za dijete s teškoćama u razvoju.

Članak 17. Zakona o socijalnoj skrbi

1. Djelatnost socijalne skrbi obavljaju ustanove socijalne skrbi, jedinice lokalne i područne (regionalne) samouprave odnosno Grad Zagreb, udruge, vjerske zajednice, druge pravne osobe, obrtnici i druge fizičke osobe koje obavljaju djelatnost socijalne skrbi, pod uvjetima i na način propisan ovim Zakonom, propisom kojim se uređuje udomiteljstvo i provedbenim propisima.

*Obrazac*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(ime i prezime roditelja-podnositelja zahtjeva)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa stanovanja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefon/mobitel)

**OPĆINA MURTER-KORNATI**

Butina 2, Murter

e-mail: [info@murter.hr](mailto:info@murter.hr)

**ZAHTJEV ZA OSTVARIVANJE PRAVA NA NOVČANU NAKNADU**

**ZA RODITELJE ČIJA DJECA NISU OSTVARILA UPIS U PROGRAME**

**PREDŠKOLSKOG ODGOJA I OBRAZOVANJA**

Molim da mi se prizna prava na novčanu naknadu, u okviru Odluke o socijalnoj skrbi i drugim potporama Općine Murter-Kornati, za:

dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime djeteta) (OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datum, mjesec i godina rođenja)

**TEKUĆI RAČUN: IBAN** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Korisnik prava na roditeljsku potporu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime roditelja)

Uz zahtjev prilažem sljedeću dokumentaciju:

- dokaz o prebivalištu roditelja (potvrda MUP-a o prebivalištu ili preslika važeće osobne iskaznice ili elektronički zapis o prebivalištu)

- dokaz o prebivalištu djeteta (potvrda MUP-a o prebivalištu ili preslika važeće osobne iskaznice ili elektronički zapis o prebivalištu)

- elektronički zapis o radno-pravnom statusu roditelja/posvojitelja ili potvrda fakulteta o statusu redovnog studenta ukoliko je roditelj/posvojitelj student

- dokaz da dijete nije ostvarilo upis u dječji vrtić na području Općine Murter-Kornati i Općine Tisno za određenu pedagošku godinu.

- rodni list ili izvadak iz matice rođenih za dijete.

Murter, \_\_\_\_\_\_\_\_\_\_\_\_\_\_\_\_\_ godine

Potpis podnositelja zahtjeva

\_\_\_\_\_\_\_\_\_\_\_\_\_\_\_\_\_\_\_\_\_\_\_