****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/06

URBROJ: 2182-18-03/1-25-12

Murter, 24. listopada 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) načelnik Općine Murter-Kornati donosi

**ZAKLJUČAK**

Utvrđuje se prijedlog Odluke o prodaji brodice u vlasništvu Općine Murter-Kornati te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Načelnik

Šime Ježina, dipl.oec.

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) Općinsko vijeće Općine Murter-Kornati na \_\_ sjednici od \_\_\_\_\_\_\_\_\_\_ godine, donosi

**ODLUKU**

**o prodaji brodice vlasništvu Općine Murter-Kornati**

**Članak 1.**

Daje se na prodaju putem javnog natječaja, prikupljanjem pisanih ponuda, brodica m/b LAVSA, 18297 MU, u vlasništvu Općine Murter-Kornati.

**Članak 2.**

Početna cijena brodice iz članka 1. ove Odluke iznosi **46.220,00 €** i utvrđena je procjenom tržišne vrijednosti brodice po ovlaštenom sudskom vještaku Hrvoju Marinčiću, dipl.inž.brod.

**Članak 3.**

Prodaja brodice iz članka 1. ove Odluke provesti će se putem javnog natječaja koji će se objaviti na službenoj stranici Općine Murter-Kornati <http://www.murter.hr> i u dnevnom listu „Slobodna Dalmacija“.

**Članak 4.**

Javni natječaj provesti će se prikupljanjem pismenih ponuda.

Pri odabiru najpovoljnije ponude Povjerenstvo za provedbu natječaja voditi će se kriterijem najviše ponuđene cijene.

U skladu s ovom Odlukom, općinski načelnik objaviti će natječaj za prodaju brodice u vlasništvu Općine Murter-Kornati.

Uvjeti sudjelovanja na javnom natječaju biti će uređeni u tekstu javnog natječaja.

Po provedenom natječajnom postupku sklopiti će se Ugovor o kupoprodaji s najpovoljnijim ponuđačem.

**Članak 5.**

Ova Odluka objaviti će se u „Službenom glasniku Općine Murter-Kornati“ i stupa na snagu osmog dana od dana objave.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Skračić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o lokalnoj i regionalnoj samoupravi

Brodicu m/b LAVSA 182972 MU Općina Murter-Kornati dobila, je temeljem Ugovora o darovanju od Ministarstva mora, prometa i infrastrukture. U jesen 2024. godine izvršena je procjena brodice od strane ovlaštenog sudskog vještaka Hrvoja Marinčića, dipl.inž.brod., tvrtka Poduzeće za projektiranje, inženjering, znanstveni rad, usluge i promet d.o.o.