****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/06

URBROJ: 2182-18-03/1-25-4

Murter, 24. listopada 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) načelnik Općine Murter-Kornati, donosi

**ZAKLJUČAK**

Utvrđuje se prijedlog I. Izmjena i dopuna Programa javnih potreba u kulturi i civilnog društva Općine Murter-Kornati za 2025. godinu te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina

Na temelju članaka 5. i 6. Zakona o kulturnim vijećima i financiranju javnih potreba u kulturi („Narodne novine“ br. 83/22), članka 32. i 33. Zakona o udrugama („Narodne novine“, broj 74/14, 70/17, 98/19, 151/22) i članka 29. Statuta Općine Murter-Kornati ("Službeni glasnik Općine Murter-Kornati“ broj 2/21, 10/25) Općinsko vijeće Općine Murter-Kornati na \_\_\_ sjednici od \_\_\_\_\_\_\_\_2025. godine, donosi

1. **Izmjene i dopune Programa**

**javnih potreba u kulturi i civilnog društva Općine Murter-Kornati za 2025. godinu**

**Članak 1.**

U Programu javnih potreba u kulturi i civilnog društva Općine Murter-Kornati za 2025. godinu („Službeni glasnik Općine Murter-Kornati“, broj 7/25) u članku 2. stavku 2. iznos od „5.721.865,00 eura“ zamjenjuje se iznosom od „5.798.915,000 eura“.

**Članak 2.**

U članku 3. stavku 5. iznos od „71.450,00 eura“ zamjenjuje se iznosom od „76.850,00 eura“.

**Članak 3.**

Tablica iz članka 5. mijenja se i glasi:

|  |  |
| --- | --- |
| Kulturne manifestacije i Murtersko kulturno ljeto | 53.700,00 eur |
| Konzervacija predmeta zavičajne zbirke Marka Mudronje Repca | 10.000,00 eur |
| Ukupno: | 63.700,00 eur |

**Članak 4.**

Tablica iz članka 6. mijenja se i glasi:

|  |  |
| --- | --- |
| Prezentacijski centar Amphorarium | 4.397.530,00 eur |
| Kapitalne Donacije Župi sv. Mihovila za obnovu crkve | 50.000,00 eur |
| Unapređenje Narodne knjižnice i čitaonica Murter | 1.121.535,00 eur |
| Ukupno: | 5.569.065,00 eur |

**Članak 5.**

Izmjene i dopune ovog Programa objaviti će se u „Službenom glasniku Općine Murter-Kornati“ i stupaju na snagu prvog dana od dana objave.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Skračić

OBRAZLOŽENJE:

PREDLAGATELJ: općinski načelnik

IZVJESTITELJ: Josipa Skračić - viša savjetnica za proračun i financije

PRAVNA OSNOVA: Zakon o kulturnim vijećima i financiranju javnih potreba u kulturi (NN, 83/22)

Članak 5.

(1) Predstavničko tijelo jedinice lokalne i područne (regionalne) samouprave programom utvrđuje javne potrebe u kulturi na temelju svojih interesa te u skladu s člankom 4. ovoga Zakona.

(2) Republika Hrvatska i jedinice lokalne i područne (regionalne) samouprave dodjelom sredstava osiguravaju ravnomjeran kulturni razvitak.

(3) Republika Hrvatska i jedinice lokalne i područne (regionalne) samouprave utvrđuju u svojim proračunima sredstva za ustanove kojima su osnivači i/ili suosnivači.

(4) Odluke o sredstvima koja su namijenjena za programe i projekte ustanova iz stavka 3. ovoga članka donose se uz prethodno savjetovanje s nadležnim Vijećima, i to na razini godišnjeg ili višegodišnjeg plana te se javno objavljuju na službenim mrežnim stranicama osnivača.

Članak 6.

(1) Sredstva za financiranje javnih potreba u kulturi iz članka 4. ovoga Zakona osiguravaju se u državnom proračunu putem ministarstva nadležnog za kulturu.

(2) Sredstva za financiranje javnih potreba u kulturi iz članka 5. ovoga Zakona osiguravaju se u proračunima jedinica lokalne i područne (regionalne) samouprave.

(3) Sredstva za financiranje javnih potreba u kulturi iz članaka 4. i 5. ovoga Zakona osiguravaju tijela državne uprave u okviru svojih interesa za programe i projekte iz svojega djelokruga.

(4) Sredstva za financiranje javnih potreba u kulturi mogu se osigurati i osnivanjem zaklada i drugih pravnih subjekata te na drugi način u skladu sa zakonima.